Document ID: 32002R0541

Kommissionens forordning (EF) nr. 541/2002
af 26. marts 2002
om åbning af toldkontingenter ved indførsel i Fællesskabet af visse forarbejdede landbrugsprodukter med oprindelse i Schweiz og Liechtenstein
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter(1), senest ændret ved forordning (EF) nr. 2580/2000(2), særlig artikel 7, stk. 2,
under henvisning til Rådets afgørelse 2000/239/EF af 13. marts 2000 om indgåelse af aftalen i form af brevveksling mellem Det Europæiske Fællesskab på den ene side og Det Schweiziske Forbund på den anden side om protokol nr. 2 til overenskomsten mellem Det Europæiske Økonomiske Fællesskab og Schweiz(3), særlig artikel 2, og
ud fra følgende betragtninger:
(1) Ved Kommissionens forordning (EF) nr. 2603/2001(4) åbnes for de første tre måneder af 2002 de årlige toldkontingenter, der er fastsat i punkt III, nr. 1 og 3, i aftalen i form af brevveksling mellem Det Europæiske Fællesskab på den ene side og Det Schweiziske Forbund på den anden side om protokol nr. 2 til overenskomsten mellem Det Europæiske Økonomiske Fællesskab og Schweiz (i det følgende benævnt "aftalen"), godkendt ved Rådets forordning (EØF) nr. 2840/72 af 19. december 1972 om indgåelse af en overenskomst mellem Det Europæiske Økonomiske Fællesskab og Schweiz, om fastsættelse af dennes gennemførelsesbestemmelser og om indgåelse af tillægsoverenskomsten om gyldigheden for Fyrstendømmet Liechtenstein af overenskomsten mellem Det Europæiske Økonomiske Fællesskab og Schweiz af 22. juli 1972(5).
(2) Ifølge aftalen skal foranstaltningerne vedrørende ikke-alkoholholdige drikkevarer tages op til behandling inden den 31. marts 2002. Efter en fornyet behandling i det blandede udvalg er de to parter i aftalen blevet enige om at forlænge foranstaltningerne indtil den 31. december 2002. Det er derfor nødvendigt at åbne fællesskabstoldkontingenterne fra den 1. april til den 31. december 2002.
(3) Det bør fastsættes, at disse toldkontingenter skal forvaltes i henhold til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(6), senest ændret ved forordning (EF) nr. 444/2002(7).
(4) De i denne forordning fastsatte foranstaltninger er i overensstemmelse med udtalelse fra Forvaltningskomiteen for Horisontale Spørgsmål i forbindelse med Handel med Forarbejdede Landbrugsprodukter uden for Bilag I -
UDSTEDT FØLGENDE FORORDNING:
Artikel 1
1. De fællesskabstoldkontingenter for indførsel af produkter med oprindelse i Schweiz og Liechtenstein, der er anført i bilaget, åbnes med toldfritagelse fra den 1. april til den 31. december 2002.
2. For indførsel af varer henhørende under KN-kode 2202 10 00 og ex 2202 90 10, der overskrider det toldfrie kontingent, anvendes en toldsats på 9,1 %.
Artikel 2
De fællesskabstoldkontingenter, der er fastsat i artikel 1, forvaltes af Kommissionen i overensstemmelse med artikel 308a, 308b og 308c i forordning (EØF) nr. 2454/93.
Artikel 3
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. april 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. marts 2002.

Labels: 3
17
18
6